Martin Lorentzson

Martin Olof Lorentzson (født 21. juli 1984) er en svensk fotballspiller som spiller for Kvicksunds SK.

 Karriere 
Lorentzson startet karrieren som ung spiller i Östertälje BoIS, og som seniorspiller for IK Sleipner. I 2007 gikk Lorentzson til Assyriska Föreningen.«Martin Lorentzson», profil på SvFFs hjemmeside, 2015. Besøkt 25. juli 2015  Sommeren  2009 ble det kjent at Lorentzson ville slutte seg til Allsvenskan-klubben og regjerende seriemestre AIK Fotboll før 2010-sesongen. Etter å ha sittet på benken de første seriekampene, fikk han sin Allsvenskan-debut 29. mars 2010 da AIK på bortebane tapte 1–3 for GAIS.«GAIS 3-1 AIK», fra Sveriges fotballforbunds hjemmeside, 29. mars 2010. Besøkt 25. juli 2015  I tillegg til 127 kamper og fem scoringer i Allsvenskan, spilte Lorentzson 18 europaligakamper og sto for tre scoringer for klubben, en av scoringene på bortebane da PFK CSKA Moskva ble slått 2-0. I oktober 2014 ble det kjent at AIK ikke ville forlenge kontrakten med Lorentzson, til tross for at Lorentzson ønsket å bli i klubben.«Lorentzson: Jag ville stanna i AIK», av Kristoffer Bergström, aftonbladet.se, 26. oktober 2014. Besøkt 25. juli 2015 

Det ble 25. februar 2015 klart at Lorentzson ville gå til Allsvenskan-konkurrent Åtvidabergs FF, i første omgang i en kontrakt som strakk seg til 30. juni.«Martin Lorentzson klar för vårsäsongen», fra Åtvidabergs FFs hjemmeside, 25. februar 2015. Besøkt 25. juli 2015 «Åtvidaberg värvar Martin Lorentzson», av Petter Landén, expressen.se, 25. februar 2015. Besøkt 25. juli 2015  Lorentzson og Åtvidabergs FF hadde 1. juli samme år forlenget kontrakten ut sesongen.«Officiellt: Åtvidabergs FF förlänger med Martin Lorentzson», fotbolltransfers.com, 1. juli 2015. Besøkt 25. juli 2015 

 Landslagskarriere 
Lorentzson står notert med én landskamp for Sverige, i finalen av Kings Cup 2013 mot Finland.

 Referanser 

 Eksterne lenker 

 «Martin Lorentzson», profil på SvFFs hjemmeside 
 «Martin Lorentzson», profil på Åtvidabergs FFs hjemmeside 

Kategori:Svenske fotballspillere
Kategori:Fotballspillere for IK Sleipner
Kategori:Fotballspillere for Assyriska FF
Kategori:Fotballspillere for AIK
Kategori:Fotballspillere for Åtvidabergs FF
Kategori:Fotballspillere for Coventry City FC
Kategori:Fotballspillere for Örebro SK
Kategori:Fotballspillere for Kvicksunds SK